ناحیەی گاپیڵۆن
ناحیەی گاپیڵۆن یەکێکە لە پێنج ناحیەی قەزای شارباژێڕ لە پارێزگای سلێمانی لە ھەرێمی کوردستان لە عێراق. ناوەندەکەی شارەدێی سیتەکە. ژمارەی دانیشتوانی ناحیەی گاپیڵۆن لە ساڵی ٢٠١٩دا (٤،٣١٠)کەسە.

ناو 
ناوی ناحیەی گاپیڵۆن لە ناوەندەکەیەوە وەرگیراوە، کە ناوەندەکەی شارەدێی گاپیڵۆنە.
 سەبارەت بەناوی گاپیڵۆن چەن بۆچوونێکی لەسەرە، لە ھەموویان درووستر ئەوەیە ئەم ناوە ناوێکی تورکییە و لەسەردەمی عوسمانییەکاندا ئەو ناوەیان لێناوە، ئیتر نازانرێ پێشتر نای چی بووە یان بە کوردیش ھەمان ناو بووە و کردویانەتە تورکی یان دەسەڵاتدارانی ئەوکاتە خۆیان ئەم ناوەیان بۆ داناوە. ناوەکە لە وشەی (قاپی+لۆن)ی تورکی وەرگیراوە کە واتای (دەرگا یان دەرگاکە یان دەروازە) دەگەیەنێت، واتای دەروازە دەگەیەنێت بۆ دۆڵی جافایەتی و لەملاشەوە بۆ ناوچەی شارباژێڕ.

جوگرافیا 
ناحیەی گاپیڵۆن ھاوسنوورە لەگەڵ، لە باکوورەوە ناحیەی ناوەندی قەزای ماوەت، لە باشوورەوە ناحیەی بەکرەجۆ، لە ڕۆژھەڵاتەوە ناحیەی سیتەک و ناحیەی ناوەندی قەزای ماوەت، لە ڕۆژاواوە ناحیەی سورداش.

 ڕووبەری ئەم ناحیەیە (١٨٥کم٢)ە لە (١٥٫٣٪) قەزای شارباژێڕ پێکدەھێنێت، وە لە (١٫٣٪) پارێزگای سلێمانی پێکدەھێنێت.

 لە ڕووی ڕووبەرەوە لە ئاستی (چوارەمە) لە پێنج ناحیەی قەزای شارباژێڕدا.
 لە ڕووی دانیشتوانەوە لە سەر ئاستی (سێیەمە) لە پێنج ناحیەی قەزای شارباژێڕ.

مێژوو 
مێژووی ناحیەی گاپیڵۆن کۆن نییە، ئەم ناحیەیە لە بەرواری (١٩-٩-٢٠٠٥)دا بە بڕیاری حکوومەتی ھەرێمی کوردستان بە پێشنیاری وەزارەتی ناوخۆ و پارێزگای سلێمانی بۆ ئاسانکردنی پڕۆسەی کارگێڕی لە سنووری قەزای شارباژێڕدا، (٣) ناحیە درووستکران بە ناوەکانی ناحیەی سیتەک(سیتەک)، ناحیەی زەلان(زەلان) و ناحیەی گاپیڵۆن(گاپیڵۆن). بە بڕیاری حکوومەتی ھەرێمی کوردستان ژمارە(٥٥٤٦) لە (٢٩ - ١٢ - ٢٠٠٤). بە دابڕانی گوندەکان لە ناحیەی ناوەندی قەزای شارباژێڕ ئەم ناحیە پێکھێنرا.

کارگێڕی 
ناحیەی گاپیڵۆن لە ٢٠ گوند پێکھاتووە:

 گاپیڵۆن(ناوەند)
 باڵخ
 بایزاوا، گاپیڵۆن
 چۆخماخ
 دۆڵبێشکی مام خۆشی
 دۆڵبێشکی مام عەباس
 دۆڵبێشکی شێخ حسێن
 دۆڵبێشکی شێخان
 سینگر
 کارێزە، گاپیڵۆن
 کانی مێو
 کونەماسی		
 کۆڵەرد		
 گەڕەدێ، گاپیڵۆن
 گەورەدێ، گاپیڵۆن
 گۆمەسارد
 قەیوانی گەورە
 قوڵەچاخ		
 مالومە		
 مێوڵاکە		
 ووڵاغلو

ئەمانەش ببینە 
 پارێزگای سلێمانی
 پێڕستی گوندەکانی پارێزگای سلێمانی
 قەزای شارباژێڕ
 شارباژێڕ
 گاپیڵۆن

سەرچاوەکان 

شوێنە ئاوەدانەکانی پارێزگای سلێمانی
ناحیەکانی ھەرێمی کوردستان
ناحیەکانی پارێزگای سلێمانی
ناحیەکانی باشووری کوردستان